पाएं अपने शहर की ताज़ा ख़बरें और फ्री ई-पेपरडाउनलोड करें
कोटा। जरा सी बात पर एक पिता ने अपनी 13 माह की मासूम बेटी को फांसी पर लटकाया। उसके बाद खुद ने भी फांसी लगाकर आत्महत्या कर ली। मृतक की पत्नी पिछले 10 दिन से पीहर गई हुई है। इसी बात को लेकर वह तनाव में था।
सीआई संजय शर्मा ने बताया कि कोटड़ी निवासी दीपक कुमार (28) की पत्नी अनीता से पिछले 10-12 दिन से अनबन चल रही थी। रविवार को वह अपने पीहर बालिता रोड चली गई। दीपक ही उसे छोड़कर आया था।
दो दिन पहले दीपक पत्नी को लेने ससुराल गया, लेकिन पत्नी नहीं आई तो वह अपनी 13 माह की बेटी तनु को ले आया। उसके बाद रात को वह वापस छोड़ आया। शुक्रवार को फिर वह ससुराल गया और पत्नी से चलने को कहा। पत्नी ने घर से अलग रहने की जिद की और वह नहीं आई। उसके बाद दीपक अपनी बेटी को ले आया। दिनभर बेटी अपने दादा-दादी के पास रही। रात को भी दीपक बेटी को मां के पास छोडऩे नहीं गया। तनु को उसके दादा बाबूलाल ने अपने पास बरामदे में सुला लिया। दीपक देर रात घर पर आया। दीपक की भाभी ने उसके लिए खाना भी रखा, लेकिन उसने खाना नहीं खाया और सीधे कमरे में जाकर सो गया। रात को वह उठा और दादा के पास सो रही बेटी तनु को उठाकर कमरे में ले गया। वहां उसने पहले तो बेटी तनु को रस्सी से फंदा लगाकर कढ़े पर लटका दिया। इससे उसकी मौके पर ही मौत हो गई। वह भी पास के कड़े पर साफी से फंदा लगाकर झूल गया।
सुबह 4 बजे पिता बाबूलाल उठे तो तनु को पास नहीं पाया। वह उठकर बेटे दीपक के कमरे तक देखने गए। वहां देखा तो बेटा व पोती अलग-अलग फंदे पर लटक रहे थे। सूचना पर पुलिस पहुंची और दोनों को नीचे उतारा। दोनों की मौत हो चुकी थी। पुलिस ने पोस्टमार्टम कराकर शव परिजनों को सौंप दिया। पुलिस ने दीपक के खिलाफ हत्या व आत्महत्या का मामला दर्ज कर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn